BMT boshqarmasi O‘zbekiston huquq-tartibot idoralariga maxsus texnika va jihozlar taqdim etdi

O‘zbekiston Prezidenti BMT narkotiklar va jinoyatchilikka qarshi kurash boshqarmasining Markaziy Osiyo davlatlari uchun dasturini amalga oshirish doirasida taqdim etiladigan jihozlar, texnika va transport vositalaridan samarali foydalanish bo‘yicha farmoyish qabul qildi. Bu haqda Norma xabar bermoqda.

Loyiha bo‘yicha olingan jami 29 nomdagi jihoz, texnika va transportdan samarali va maqsadli foydalanish uchun MXX, IIV, Bojxona qo‘mitasi va Vazirlar Mahkamasi huzuridagi narkotiklar ustidan nazorat bo‘yicha milliy axborot-tahlil markazi mas’ul etib belgilangan.
Loyiha doirasida jihoz, texnika va transport vositalari bojxona to‘lovlari, yo‘l jamg‘armasiga yig‘imlar va majburiy sertifikatlashdan ozod qilindi.